એ વાત તો ફેક્ટ જ છે કે ફેસબુક અને મોબાઈલ ના જમાનામાં “આઈ લવ યુ” કઈક વધારે પડતું જ સસ્તું થઇ ગયું છે! મફત ના ભાવે (આમ જોઈએ તો “ભાવ” વગર) કોઈના પણ મોઢે થી સરકી પડે છે(ફેસબુક પર લાફા નથી પડતા ને, એટલે!). અને પ્રોબ્લેમ એવો થાય છે જેવો પ્રિયાંક ભાઈને થયો. એ ફેસ્બુકિયા “આઈ લવ યુ” ના ઢગલા માં ક્યાંક ખૂણે સંતાઈ ગએલો સાચ્ચો પ્રેમ બસ એમ જ ગુંગળાઈને મરી જાય છે. પછી આવો કોઈક સરસ મજાનો લવ-લેટર લખવો પડે જે કોઈ સાચી ફીલિંગ્સ વગર તો લખે નહિ(એટલીસ્ટ આ જનરેશનમાં)! અને સાચ્ચો પ્રેમ તો આમ પણ જયારે વાતચિત શરુ થાય ત્યારે જ ઓળખાય છે, થોડીક ઓળખાણ પછી જ.